ອະດີດ ປະທານາທິບໍດີສະຫະຣັດ ທ່ານບິລ ຄລິນຕັນ ເດີນທາງ ໄປເຖິງ ນະຄອນຫລວງ ພຽງຢາງ
ຂ່າວສຳຄັນອື່ນໆ: ອີຣ່ານ ຢືນຢັນກ່ຽວກັບການຄຸມຂັງ ນັກທ່ອງທ່ຽວ ອະເມຣິກັນ 3 ຄົນ; ຕຳຣວດ ອອສເຕຣເລັຽ ກ່າວຫາຜູ້ຊາຍຄົນນຶ່ງ ໃນການວາງແຜນ ໂຈມຕີກໍ່ການ
ອະດີດປະທານາ ທິບໍດີ ສະຫະຣັດ ທ່ານ BILL CLINTONກຳ ລັງຢູ່ທີ່ນະຄອນຫລວງພຽງຢາງ ຂອງເກົາຫຼີເໜືອ ໃນອັນທີ່ປາກົດວ່າເປັນການເດີນທາງໄປໄກເກັ່ຽ ເພື່ອໃຫ້ມີການປ່ອຍນັກຂ່າວອະເມຣິກັນທີ່ຖືກຈັບ 2ຄົນ ລາຍງານຂ່າວໂທຣະພາບ ສະແດງໃຫ້ ເຫັນວ່າ ທ່ານ CLINTON ໄດ້ຖືກຕ້ອນຮັບທີ່ ສນາມບິນ ໃນວັນອັງຄານມື້ນີ້ ໂດຍທ່ານ KIM KYE KWAN ຮອງປະທານ ສະພາແຫ່ງຊາດຂອງເກົາຫລີເໜືອ ພ້ອມທັງເປັນຫົວໜ້າ ຄະນະ ເຈຣະຈາ ນິວເຄລັຽນຳດ້ວຍ ມີເດັກນ້ອຍຄົນນຶ່ງ ມອບຊໍ່ດອກໄມ້ ໃຫ້ທ່ານ CLINTON ເຈົ້າໜ້າ ທີ່ສະຫະຣັດຄົນນຶ່ງ ທີ່ເດີນທາງໄປອາຟຣິກາກັບ ຣັຖມຸນຕຣີ ການຕ່າງປະເທດ ສະຫະຣັດ ທ່ານ ນາງHILLARY CLINTON ຊຶ່ງເປັນພັລຍາ ທ່ານ CLINTON ນັ້ນ ໃຫ້ການຢືນຢັນກ່ຽວກັບການເດີນທາງ ໄປເກົາຫລີເໜືອ ຂອງອະດີດ ປະທານາທິບໍດີ ເຈົ້າໜ້າທີ່ທ່ານນີ້ ກ່າວຕໍ່ພວກນັກຂ່າວວ່າ ຄວາມສົນໃຈ ຂອງຣັຖບານທ່ານ OBAMAກໍຄືຄວາມສຳເຣັດ ໃນການປະຕິບັດງານ ຂອງທ່ານ CLINTON ແລະການເດີນທາງກັບຄືນປະເທດ ໂດຍ ປອດພັຍ ຂອງພວກນັກຂ່າວ ທັງ 2 ສື່ມວນຊົນ ຂອງທາງການ ອີຣ່ານ ໃຫ້ການຢືນຢັນໃນວັນ ອັງຄານມື້ນີ້ວ່າ ອີຣ່ານໄດ້ກັກໂຕ ຊາວອະເມຣິ ກັນ 3 ຄົນໄວ້ ໃນຂໍ້ຫາເຂົ້າປະເທດ ໂດຍບໍ່ໄດ້ ຮັບອະນຸຍາດ ແຕ່ເຈົ້າໜ້າທີ່ ອີຣ່ານ ບໍ່ໄດ້ແຈ້ງໃຫ້ອົງການຂ່າວຊາບ ກ່ຽວກັບວ່າ ຊາວອະເມຣິ ກັນທັງ 3 ແມ່ນໃຜ ກ່ອນໜ້ານີ້ຣັຖມຸນຕຣີການ ຕ່າງປະເທດ ສະຫະຣັດ ທ່ານນາງ HILLARY CLINTON ໄດ້ຮຽກຮ້ອງໃຫ້ອີຣ່ານ ແຈ້ງຂໍ້ມູນ ຕ່າງໆໃຫ້ຊາບ ກ່ຽວກັບ ນັກທ່ອງທ່ຽວ 3 ຄົນຊຶ່ງຫາຍສາບສູນໄປ ທີ່ເຊື່ອກັນວ່າ ໄດ້ຖືກອີຣ່ານຈັບໄປ ໃນມື້ວັນສຸກ ຜ່ານມາ ທ່ານນາງ CLINTON ກ່າວຕໍ່ພວກນັກຂ່າວ ໃນມື້ວານນີ້ວ່າ ສະຫະຣັດ ກຳລັງທຳງານຮ່ວມກັບສະຖານທູດສວິສ ທີ່ນະຄອນຫລວງ ເຕຫະຣ່ານ ເພື່ອຢາກຮູ້ຈັກວ່າ ບຸກຄົນທັງ3 ຢູ່ໃສ ແລະນຳເອົາພວກເຂົາ ກັບຄືນມາຍັງສະຫະຣັດ ສະຫະຣັດ ແລະອີຣ່ານບໍ່ມີຄວາມສັມພັນ ທາງດ້ານການທູດ ນຳກັນ ຫົວໜ້າ ກຳລັງຮັກສາຄວາມສະງົບໃນເຂດຊາວເຄີຣ໌ທ ຂອງອິຣັກກ່າວວ່າ ບຸກຄົນທັງ 3 ໄດ້ພາກັນໄປເບິ່ງນ້ຳຕົກໃກ້ໆບໍຣິເວນຊາຍແດນ ອີຣັກຕິດກັບອີຣ່ານ ແຕ່ປາກົດວ່າ ໄດ້ຫລົງເຂົ້າໄປໃນເຂດແດນ ຂອງອີຣ່ານ ແລະໄດ້ຖືກຈັບ ຕຳຣວດ ອອສເຕຣເລັຽ ໄດ້ກ່າວຫາຜູ້ຊາຍຄົນນຶ່ງໃນຂໍ້ຫາ ສົມຮູ້ຮ່ວມຄິດ ທີ່ຈະທຳການໂຈມຕີ ກໍ່ການຮ້າຍ ຢູ່ທີ່ ຄ້າຍທະຫານອອສເຕຣເລັຽ ແຫ່ງນຶ່ງ ຜູ້ ຊາຍ ທີ່ທາງການ ບົ່ງຊື່ວ່າ ນາຍ NAYAF EL SAYEDອາຍຸ 25 ປີ ໄດ້ຖືກກ່າວຫາຢ່າງເປັນ ທາງການ ໃນວັນອັງຄານມື້ນີ້ໃນລະຫວ່າງການ ໄປປາກົດໂຕ ທີ່ສານຢູ່ເມືອງ MELBOURNE ລາວແມ່ນນຶ່ງ ໃນຈຳນວນຊາວອອສເຕຣເລັຽ ທັງໝົດ 4 ຄົນ ທີ່ໄດ້ຖືກຕຳຣວດຈັບ ໃນຕອນ ເຊົ້າມື້ນີ້ ໃນລະຫວ່າງການບຸກ ເຂົ້າໄປກວດຄົ້ນ ສະຖານທີ່ຕ່າງໆ 19 ແຫ່ງ ໃນທົ່ວນະຄອນ MELBOURNE ເຈົ້າໜ້າທີ່ ກ່າວວ່າ ພວກຜູ້ຕ້ອງສົງສັຍ ຊຶ່ງມີອາຍຸ ລະຫວ່າງ 22 ຫາ 26 ປີນັ້ນແມ່ນເປັນຄົນ ເຊື້ອສາຍໂຊມາເລັຽ ແລະເລບານອນ ພວກຜູ້ຊາຍທັງ 4 ຖືກກ່າວຫາວ່າວາງແຜນ ທີ່ຈະສັງຫານ ທະຫານອອສເຕຣເລັຽ ດ້ວຍປືນກົນ ໃນການໂຈມຕີ ສະລະຊີບທີ່ຄ້າຍແຫ່ງນຶ່ງ ໃກ້ໆນະຄອນ SYDNEY ເຈົ້າໜ້າທີ່ເວົ້າວ່າ ຜູ້ຕ້ອງສົງສັຍໄດ້ມີຄວາມໂກດແຄ້ນ ຍ້ອນການພົວພັນ ຂອງທະຫານ ອອສເຕຣເລັຽ ໃນການເຮັດສົງຄາມພາຍໃຕ້ ການນຳພາ ຂອງສະຫະຣັດ ຢູ່ໃນອີຣັກ ແລະ ອັຟການິສຖານ ເຈົ້າໜ້າທີ່ ໃນພາກຕາເວັນ ຕົກ ສຽງເໜືອຂອງຈີນ ກ່າວວ່າມີຜູ້ເສັຽຊີວິດ ຄົນທີ 3 ແລ້ວ ໃນການແຜ່ລາມ ຂອງໂຣກ ປອດບວມລະ ບາດ ຜູ້ເຄາະຮ້າຍ ຄົນລ່າສຸດເປັນຜູ້ຊາຍອາຍຸ 64 ປີ ທີ່ອາສັຍຢູ່ ເມືອງ ZIKETANຊຶ່ງເປັນຫົວເມືອງ ຂອງຊາວທິເບດໃນແຂວງ QINGHAI ສ່ວນຜູ້ຊາຍ ອີກ 2 ຄົນທີ່ເສັຽຊີວິດ ກ່ອນໜ້ານີ້ ແມ່ນຮວມທັງ ຄົນລ້ຽງສັດ ອາຍຸ 32 ປີ ນອກນັ້ນຍັງມີອີກ 9 ຄົນ ຊຶ່ງຫລາຍໆຄົນ ຂອງຈຳນວນນີ້ ເປັນຍາດພີ່ນ້ອງ ຂອງຄົນລ້ຽງສັດໄດ້ເຂົ້າຮັບ ການປິ່ນປົວ ທີ່ໂຮງພະຍາບານ ເຈົ້າໜ້າທີ່ ໄດ້ທຳການ ປິດລ້ອມຫລືຫ້າມບໍ່ໃຫ້ ມີການເຂົ້າອອກ ເມືອງດັ່ງກ່າວ ຊຶ່ງມີປະຊາຊົນ ອາສັຍຢູ່ 10ພັນຄົນ ເພື່ອປ້ອງກັນ ບໍ່ໃຫ້ໂຣກລະບາດນີ້ ແຜ່ລາມ ອອກໄປຕື່ມ ເຈົ້າໜ້າທີ່ການແພດ ເລີ້ມທຳການ ຂ້າເຊື້ອໂຣກ ໃນບໍຣິເວນ ທີ່ມີການແຜ່ລະບາດ ແລະຕິດຕາມຫາຜູ້ຄົນ ທີ່ໄດ້ມີການ ຕິດຕໍ່ພົວພັນ ຢ່າງໃກ້ຊິດ ກັບພວກເຄາະຮ້າຍ ຂ່າວຈາກມຽນມ້າ ແຈ້ງວ່າ ຜູ້ຊາຍຊາວອະເມຣິກັນທີ່ເປັນຈຸດສູນກາງໃນ ການດຳເນີນຄະດີ ທ່ານນາງ ອອງຊານ ຊູຈີ ຜູ້ນຳ ພັກຝ່າຍຄ້ານມຽນມາ ໄດ້ຖືກສົ່ງ ເຂົ້າ ຮັບການປິ່ນປົວ ທີ່ໂຮງພະຍາບານ ແຫລ່ງ ຂ່າວແຈ້ງວ່າ ນາຍJOHN YETTAW ໄດ້ ເຂົ້າຮັບການປິ່ນປົວ ທີ່ໂຮງພະຍາບານໃຫຍ່ ໃນນະຄອນຢ່າງກຸ້ງມື້ວານນີ້ຫລັງຈາກເກີດອາ ການຊັກ ກ່າວກັນວ່າ ເວລານີ້ ອາການ ຂອງຜູ້ກ່ຽວດີຂຶ້ນແດ່ແລ້ວ ມີລາຍງານວ່າ ນາຍ YETTAW ເປັນໂຣກ ເບົາຫວານ ແລະໂຣກອື່ນໆອີກ ນາຍ YETTAW ໄດ້ລອຍນ້ຳ ໄປທີ່ເຮືອນ ຂອງທ່ານນາງ ອອງຊານ ຊູຈີ ທີ່ຕັ້ງຢູ່ແຄມທະເລສາບ ໃນນະຄອນ ຢ່າງກຸ້ງ ໂດຍທີ່ບໍ່ໄດ້ຮັບ ການເຊື້ອເຊີນ ເມື່ອຕົ້ນເດືອນພຶສະພາ ຜ່ານມາ ແລະໄດ້ພັກ ຢູ່ທີ່ນັ້ນເ ປັນເວລາ 2 ມື້ ໂດຍໄດ້ຮັບ ອະນຸຍາດຈາກທ່ານນາງ ເຫດການທີ່ວ່ານີ້ ໄດ້ພາໃຫ້ ມີການຈັບກຸມ ທ່ານນາງ ອອງຊານ ຊູຈີໃນຂໍ້ຫາ ລະເມີດເງື່ອນໄຂ ການກັກບໍຣິເວນ ທ່ານນາງ ໄດ້ຖືກນຳໄປຂັງ ທີ່ຄຸກINSEIN ຊຶ່ງເປັນຄຸກໃຫຍ່ ໃນນະຄອນ ຢ່າງກຸ້ງ ບ່ອນທີ່ ການດຳເນີນຄະດີ ທ່ານນາງໄດ້ມີຂຶ້ນນັ້ນ ເປັນທີ່ຄາດກັນວ່າ ສານຈະອອກ ຄຳພິພາກສາ ກ່ຽວກັບທ່ານນາງໃນວັນທີ 11 ສິງຫາຈະມານີ້ ຕຳຣວດໄທກ່າວວ່າ ມີຜູ້ເສັຽຊີວິດນຶ່ງຄົນ ແລະບາດເຈັບ ອີກຫລາຍໆຄົນເວລາເຮືອບິນ ໂດຍສານອາຍພົ່ນລຳນຶ່ງ ແລ່ນໝື່ນອອກນອກ ທາງແລ່ນແລ້ວໄປຕຳເອົາຫໍຄວບຄຸມອາກາສ ຍານ ທີ່ເກາະຕາກອາກາດ ໃນບໍຣິເວນ ອ່າວໄທ ເຈົ້າໜ້າທີ່ ກ່າວວ່າເຮືອບິນໂດຍສານ ຂອງສາຍການບິນ BANGKOK AIRWAYS ໄດ້ແລ່ນເຂົ້າຕຳ ຫໍຄວບຄຸມອາກາສຍານ ຫລັງຈາກ ໄດ້ລົງຈອດ ທີ່ເກາະສມຸຍ ຊຶ່ງເປັນເກາະ ຕາກອາກາດ ຂອງໄທຂະນະທີ່ ກຳລັງເກີດ ພາຍຸຝົນ ໃນວັນອັງຄານ ມື້ນີ້ ເຮືອບິນລຳນີ້ ໄດ້ເດີນທາງ ໄປຈາກ ເມືອງກຣະບີ່ ທາງພາກ ຕາເວັນຕົກ ຂອງໄທ ເຈົ້າໜ້າທີ່ ກ່າວວ່າຜູ້ເສັຽຊີວິດ ແມ່ນນັກບິນ ຂອງເຮືອບິນ ໂດຍສານລຳນີ້ ຊຶ່ງມີຜູ້ໂດຍສານແລະພະນັກງານບິນ ຢ່າງນ້ອຍ 70 ຄົນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ